George Soros

George Soros (født György Schwartz; 1930) er en amerikansk finansmann og filantrop. 

 Bakgrunn og virke 
Han vokste opp i Ungarn, og overlevde krigen trass sitt jødiske opphav. Soros utvandret til London i 1953, og videre til New York i 1956. Han stiftet Quantum-fondene sammen med Jim Rogers i 1969.

Soros ble kjent innen finansverden da han under valutauroen i 1992 tjente en milliard amerikanske dollar på å ta posisjoner der han tjente penger dersom pundet svekket seg.

Senere ble han kjent for sin rolle i roserevolusjonen i Georgia. Han bevilget store summer til demokratenes kandidater før presidentvalget i USA i 2004 for å hindre at George W. Bush ble gjenvalgt. Soros driver stiftelsen Soros Foundation, som blant annet finansierer Open Society Institute. Soros startet sitt filantropiske arbeid i Øst-Europa midt i 1980-årene, for å støtte sivilsamfunnet mot det kommunistiske regimet.

Soros har skrevet flere bøker, blant annet Alchemy of Finance og The New Paradigm for Financial Markets. Begge bøkene drøfter vitenskapsfilosofi. Soros hevder at de naturvitenskapelige metodene som matematikk og statistikk kommer til kort i samfunnsfagene, som preges av at observatørene også er aktører. Deres evne til å observere klart blir dermed dårligere. Denne tendensen er særlig sterk innen finansverdenen, hvor prisene på finansaktiva påvirkes av hvordan de blir oppfattet av markedsaktørene. Samtidig blir oppfatningen påvirket av prisene. Denne mekanismen kaller Soros refleksivitet.

Formuen hans ble i 2008 anslått av Forbes til å være på over 45 milliarder kroner.Aftenposten. fakta. 8. september 2008. George Soros. Side 12.

Soros har støttet anti­korrupsjons­arbeid og har vært talsmann for å åpne grenser for flyktninger, blant annet i sitt fødeland Ungarn. I 2017 og 2018 drev Ungarns statsminister Viktor Orbán en omfattende kampanje mot Soros. Kampanjen besto blant annet av en rekke plakater med slagord mot hamhttps://www.washingtonpost.com/world/europe/once-fringe-soros-conspiracy-theory-takes-center-stage-in-hungarian-election/2018/03/17/f0a1d5ae-2601-11e8-a227-fd2b009466bc_story.html og beskrives som antisemittisk. Ifølge New York Times skal bildene av Soros brukt i kampanjen ha blitt manipulert slik at nesen fremsto lengre. Soros betalte for den unge, liberale Orbans utdanning ved Oxford i 1989 og støttet Orbans regjering økonomisk for å rydde opp i forurensing i landet.

 Referanser 

 Eksterne lenker 





Kategori:Forretningsfolk fra USA
Kategori:Filantroper fra USA
Kategori:Investorer
Kategori:Tradere
Kategori:Personer fra USA født i Ungarn
Kategori:Personer fra Budapest